**Samppa Kalevi Lajunen** (sündinud 23. aprillil 1979 Turus) on endine Soome kahevõistleja.

Ta võitis kolm olümpiakulda 2002. aasta olümpiamängudel Salt Lake Citys, tuli meeskonnavõistluses maailmameistriks 1999. aasta MM-il Ramsaus ja võitis maailma karikasarja üldkarika kahel korral (1997 ja 2000). 2002. aastal valiti ta Soome aasta sportlaseks. Lajunen lõpetas sportlaskarjääri 2003–2004 hooaja järel juba 24-aastaselt. Samppa Lajuse vend Akseli Lajunen on endine suusahüppaja.

Karjäär
-------

Samppa Lajunen tõusis maailma kahevõistlejate tippu võiduga maailma karikasarja etapil 1997. aastal kõigi aegade noorima võitjana, juba 17-aastaselt. Samal aastal osales ta 1997. aasta maailmameistrivõistlustel Trondheimis, kus ta sai meeskonnavõistluses hõbemedali.

1998. aasta olümpiamängudel Naganos võitis Lajunen esimese medali individuaaldistantsil täiskasvanute seas, saades hõbemedali. Teise hõbemedali sai ta meeskonnavõistluses. Järgmise aasta 1997. aasta MM-il Ramsaus võitis ta hõbemedali tavavõistluses ja kuldmedali meeskonnavõistluses. Samal aastal osales ta ka juunioride MM-il, kus ta võitis kuldmedali.

1999–2000 hooaeg oli tippvõistluste poolest vaheaasta ja Lajunen domineeris maailma karikasarjas, võites kaheksa etappi ja saades ka üldkarika. 2001. aasta MM-il Lahtis võitis Lajunen hõbemedali nii sprindis, kui tavavõistluses ja pronksmedali meeskonnavõistluses.

Viletsa 2001–2002 hooaja alguse järel suutis Lajunen oma vormi nii heaks timmida, et 2002. aasta OM-il Salt Lake Citys võitis ta kõigil kavas olnud aladel kuldmedalid ja tuli kolmekordseks olümpiavõitjaks.

2003. aasta maailmameistrivõistlustel Val di Fiemmes sai Lajunen pronksi nii tavavõistluses kui ka meeskonnavõistluses. Viimasel, 2003-2004 hooajal oli ta maailma karikasarja arvestuses kolmas. Ta lõpetas karjääri Soome meistrivõistlustel tavavõistluses saadud võiduga kõigest 24-aastaselt.

Pärast tippspordist loobumist keskendus Lajunen õpingutele Jyväskylä ülikoolis, mille ta lõpetas 2007. aasta kevadel.

Saavutused
----------

###  Olümpiamängudel

* 1998 Jaapan Naganos
	+ Hõbe hõbemedal tavavõistluses (K90/15 km)
	+ Hõbe hõbemedal meeskonnavõistluses
* 2002 Ameerika Ühendriigid Salt Lake Citys
	+ Kuld **olümpiavõitja** sprindis (K120/7,5 km)
	+ Kuld **olümpiavõitja** tavavõistluses (K 90/15 km)
	+ Kuld **olümpiavõitja** meeskonnavõistluses

### Maailmameistrivõistlustel

* 1997 Norra Trondheimis
	+ Hõbe hõbemedal meeskonnavõistluses
* 1999 Austria Ramsaus
	+ Kuld **maailmameister** meeskonnavõistluses
	+ Hõbe hõbemedal tavavõistluses (K90/15,0 km)
* 2001 Soome Lahtis
	+ Hõbe hõbemedal sprindis (K116/7,5 km)
	+ Hõbe hõbemedal tavavõistlus (K90/15,0 km)
	+ Pronks pronksmedal meeskonnavõistluses
* 2003 Itaalia Val di Fiemmes
	+ Pronks pronksmedal tavavõistluses (K95/15,0 km)
	+ Pronks pronksmedal meeskonnavõistluses

### Juunioride maailmameistrivõistlustel

* 1998 Šveits Sankt Moritz
	+ Kuld **juunioride maailmameister** meeskonnavõistluses (K95/3x5 km)
	+ Hõbe hõbemedal tavavõistluses (K95/10 km)
* 1999 Austria Saalfeldenis
	+ Kuld **juunioride maailmameister** tavavõistluses (K85/10 km)

### Maailma karikasari

#### Maailma karikas

* **1. koht**: **1997, 2000**
* 3. koht: 2002, 2004

#### Maailma karikasarja etapivõidud

Samppa Lajunen osales karjääri jooksul kokku 113 maailma karikasarja etapil, millest poodiumile jõudis 55 korda ja neist 20 korral kõige kõrgemale astmele.

| Jrk. nr | Aasta | Kuupäev | Koht | Riik | Ala |
| --- | --- | --- | --- | --- | --- |
| 1. | 1997 | 5. jaanuar | Schonach |  Saksamaa | tavavõistlus (K120/15 km) |
| 2. | 1997 | 14. jaanuar | Val di Fiemme |  Itaalia | tavavõistlus (K90/15 km) |
| 3. | 1997 | 28. november | Rovaniemi |  Soome | sprint (K90/7,5 km) |
| 4. | 1999 | 30. jaanuar | Chaux-Neuve |  Prantsusmaa | tavavõistlus 
  |
| 5. | 1999 | 6. märts | Lahti |  Soome | tavavõistlus |
| 6. | 1999 | 11. detsember | Vuokatti |  Soome | sprint
  |
| 7. | 1999 | 21. detsember | Steamboat Springs |  USA | sprint |
| 8. | 2000 | 3. jaanuar | Oberwiesenthal |  Saksamaa | sprint |
| 9. | 2000 | 11. jaanuar | Val di Fiemme |  Itaalia | tavavõistlus (H 15 km) |
| 10. | 2000 | 16. jaanuar | Breitenwang |  Austria | sprint (K90/7,5 km) |
| 11. | 2000 | 8. veebruar | Nozawa Onsen |  Jaapan | sprint |
| 12. | 2000 | 26. veebruar | Chaux-Neuve |  Prantsusmaa | tavavõistlus (K90/15 km) |
| 13. | 2000 | 17. märts | Santa Caterina |  Itaalia | tavavõistlus (K90/15 km ) |
| 14. | 2001 | 9. detsember | Štrbské Pleso |  Slovakkia | sprint (K90/7,5 km) |
| 15. | 2002 | 1. märts | Lahti |  Soome | tavavõistlus (K116/15 km) |
| 16. | 2002 | 3. märts | Lahti |  Soome | sprint (K116/7,5 km) |
| 17. | 2002 | 13. märts | Trondheim |  Norra | sprint (K120/7,5 km) |
| 18. | 2002 | 14. detsember | Harrachov |  Tšehhi | tavavõistlus (K90/15 km) |
| 19. | 2003 | 8. jaanuar | Ramsau |  Austria | sprint (K90/7,5 km) |
| 20. | 2004 | 23. jaanuar | Nayoro |  Jaapan | tavavõistlus (K90/15 km) |

Välislingid
-----------

* Samppa Lajuse koduleht
* Samppa Lajunen FIS-i kodulehel